# Ауди A3

### от Уикипедия, свободната енциклопедия

Ауди А3
Производител: | Ауди
Произвеждана: | от 1996
Фирма собственик: | Volkswagen Group
Клас: | компактен
Варианти на купето: | хечбек с 3 и 5 врати
Подобни: | Алфа Ромео 147, Опел Астра, Мазда3, Пежо 307 Сеат Леон, Фиат Браво/Стило, Фолксваген Голф, Форд Фокус, Хонда Сивик

Първа генерация (8L)
Производител: |
Произвеждана: | 1996 - 2003
Платформа: | Фолксваген А4 (PQ34)
Двигател: | бензинови: 1.6 (101 к.с.) 1.8 (125 к.с.) 1.8 Турбо (150 и 180 к.с.) дизелови:
1.9 TDI (90, 101, 110 и 130 к.с.)
Задвижване: | предно предаване, опционално с quattro
Скоростна кутия: | опционално петстепенен типтроник
Дължина: | 4152 мм
Ширина: | 1735 мм
Височина: | 1406 мм

Втора генерация (8P/8PA)
Производител: |
Произвеждана: | от 2003
Платформа: | Фолксваген А5 (PQ35)
Двигател: | бензинови: 1.6 (103 к.с.) 1.6 FSI (115 к.с.) 1.8 TFSI (160 к.с.) 2.0 FSI (150 к.с.)
2.0 TFSI (200 к.с.)
дизелови:
1.9 TDI (105 к.с.)
2.0 TDI (140 и 170 к.с.)
Задвижване: | предно, опционално quattro
Скоростна кутия: | шестстепенна ръчна, опционално полуавтоматична DSG (S tronic)
Дължина: | 3 врати: 4214 мм Sportback: 4286 мм
Ширина: | 1765 мм
Височина: | 3 врати: 1421 мм Sportback: 1423 мм
Дизайнер: | Валтер де Силва

Ауди А3 е компактен модел на Ауди, произвеждан от 1996 г. до днес. Той дели една платформа с автомобили като Фолксваген Голф, Сеат Леон, Шкода Октавия, Ауди ТТ и др. Има две генерации А3 - 8L и 8P/PA.

## [редактиране] Първа генерация (Ауди А3 8L)

Първата генерация Ауди А8 се произвежда в периода 1996 - 2003 г. Това е първият модел на Volkswagen Group, използващ новата платформа А4 (или PQ34) и има прилика с Фолксваген Голф ІV, с когото делят и няколко от двигателите. За да не пречи на продажбите на въведения през 1997 г. Голф ІV и за да придобие по-спортен имидж от него, Ауди А3 първоначално се произвежда само с три врати. От 1999 г. има и версия с пет врати.

Задвижването е предно, системата quattro може да бъде поръчана като екстра.

### [редактиране] Версии

- Attraction: базисният модел
- Ambition: спортна версия със спортен волан, с 16 мм по-ниско шаси, спортни седалки, широки гуми, алуминиеви джанти с дизайн с шест спици и др.
- Ambiente: комфортна версия с темпомат, допълнителни жабки и чекмеджета, алуминиеви джанти с дизайн с десет спици и др.
- S line: спортна версия с ексклузивни екстри и цветове

### [редактиране] Фейслифт

Първата генерация А3 след фейслифта

През септември 2000 г. е извършен фейслифт, като са направени промени по екстериора и интериора на колата, с които А3 става по-агресивен и по-висококачествен в сравнение с модела отпреди фейслифта.

Някои от променените детайли: фарове, стопове, преден спойлер, нови цветове, нов дизайн на страничните огледала, решетката на радиатора е с по-широка хромирана рамка, седалки и материя на седалките, волан с копчета за управление на радиото и бордовия компютър, преработка на системите ABS и ESP.

### [редактиране] Двигатели

Бензин
Цилиндри | Двигател | Обем | Мощност | Особености | Години
--- | --- | --- | --- | --- | ---
Четири
1.6 | 1595 см³ | 74 kW (101 к.с.) | до фейслифта | 1996-2000
1.6 | 1595 cм³ | 75 kW (102 к.с.) | от фейслифта | 2000-2003
1.8 | 1781 cм³ | 92 kW (125 к.с.) |  | 1996-2003
1.8 T | 1781 cм³ | 110 kW (150 к.с.) | турбо | 1996-2003
1.8 T | 1781 cм³ | 132 kW (180 к.с.) | турбо | 1998-2003
Дизел
Цилиндри | Двигател | Обем | Мощност | Особености | Години
Четири
1.9 TDI | 1886 cм³ | 66 kW (90 к.с.) | турбо и директно впръскване; до фейслифта | 1996-2001
1.9 TDI | 1886 cм³ | 74 kW (101 к.с.) | турбо и директно впръскване; от фейслифта | 2001-2003
1,9 TDI | 1886 cм³ | 81 kW (110 к.с.) | турбо и директно впръскване; до фейслифта | 1997-2001
1.9 TDI | 1886 cм³ | 96kW (130 к.с.) | турбо и директно впръскване; от фейслифта | 2000-2003

## [редактиране] Втора генерация (Ауди А3 8P/8PA)

Втората генерация на А3 - 8Р - влиза в производство през месец май 2003 г. и е първият модел на Volkswagen Group, който използва новата платформа Фолксваген А5 (PQ35). Силуета му не се отличава особено от този на първата генерация, като трябва да се отбележи, че 8Р е малко по-ръбест.

Разликите между двете генерации се състоят в няколкото нови двигателя, стандартна шестстепенна скоростна кутия (без базовия модел 1.6), опционална полуавтоматична скоростна кутия DSG (по-късно наречена S tronic) за моделите с поне 140 к.с., както и технически подобрения от рода на електромеханична кормилна уредба, двузонен климатик, отделно окачване за взяко от задните колела и др.

Втората генерация също е серийно снабдена с предно задвижване, а като екстра за моделите с минимум 140 к.с. може да бъде поръчана системата quattro. Версията с 3.2 литров мотор е серийно произвеждана с quattro.

### [редактиране] Фейслифт

А3 8Р след фейслифта

Този модел е последният нов модел на Ауди, който използва старата решетка на радиатора. След фейслефта през юни 2005 г. се използва новата голяма единична решетка на радиатора (т. нар. Singleframe-Grill). Тя е най-набиващата се в очи разлика между моделите преди и след фейслифта. Променена е и формата на стоповете. Подобрена е сигурността на автомобила - въведен е т. нар. Hill Hold Assist, благодарение на който колата няма да тръгва леко назад при потегляне на стръмен път, а системата ESP е преработена. За сметка на това в интериора има минимални промени. Нови двегатели не са въведени.

Ауди А3 Sportback

### [редактиране] Sportback

Ауди А3 8РА Sportback (или просто Sportback) се нарича версията с пет врати. В производство е от септември 2004-а. Тя е по-дълга със 72 мм от тривратия модел. А3 Sportback има по-дълга и по-стръмна задна част, но това не го прави комби (в такъв случай моделът би трябвало да се казва А3 Avant). Още първият екземпляр на Sportback има новата голяма решетка на радиатора и така се превръща в първата версия на А3 с нея. Този модел разполага и с нов двигател - 2.0 TFSI с мощност от 200 к.с., който е първият серийно произведен мотор с турбо и директно впръскване.

### [редактиране] Версии

- Attraction: базисният модел
- Ambition: спортна версия със спортен волан, с 15 мм по-ниско шаси, фарове за мъгла, бордови компютър, спортни седалки, алуминиеви джанти с нов дизайн и др.
- Ambiente: комфортна версия с темпомат, допълнителни жабки и чекмеджета, декоративни дървени елементи, алуминиеви джанти с дизайн със седем спици, сензор за светлита и дъжд, и др.
- S line Exterieurpaket: спортен дизайн на броните, спойлер, двоен накрайник на ауспуха, фарове за мъгла и др.
- S line Sportpaket Plus: спортно шаси с 25 мм по-ниско, 17-цолови алуминиеви джанти с пет или девет спици, два допълнителни цвята с перлен ефект, спортни кожени седалки, декоративни алуминиеви елементи и др.

### [редактиране] Двигатели

Бензин
Цилиндри | Двигател | Обем | Мощност | Особености | Години
--- | --- | --- | --- | --- | ---
Четири | 1.6 | 1595 cм³ | 75 kW (103 к.с.) |  | от 05/2003
1.6 FSI | 1595 cм³ | 85 kW (115 к.с.) | с директно впръскване | от 08/2003
2.0 FSI | 1984 cм³ | 110 kW (150 к.с.) | с директно впръскване | 05/2003 - 11/2006
1.8 TFSI | 1798 cм³ | 116 kW (160 к.с.) | турбо с директно впръскване; заменя 2.0 FSI | от 1/2007
2.0 TFSI | 1984 cм³ | 147 kW (200 к.к) | турбо с директно впръскване | от 09/2004
Шест | 3.2 | 3189 cм³ | 184 kW (250 к.с.) |  | от 09/2003
Дизел
Цилиндри | Двигател | Обем | Мощност | Особености | Години
Четири | 1.9 TDI | 1896 cм³ | 77 kW (105 к.с.) | турбо с директно впръскване | от 05/2003
1.9 TDI e | 1896 cм³ | 77 kW (105 к.с.) | турбо с директно впръскване | от 03/2007
2.0 TDI | 1968 cм³ | 103 kW (140 к.с.) | турбо с директно впръскване | от 05/2003
2.0 TDI | 1968 cм³ | 125 kW (170 к.с.) | турбо с директно впръскване | от 04/2006

## [редактиране] Ауди S3

За повече информация виж Ауди S3.

Ауди S3 е спортния модел от гамата на А3.

## [редактиране] Любопитно

- Планирана е и кабрио версия на А3.
- В рамките на рекламна кампания на А3 в САЩ през пролетта на 2005 г. Ауди стартира голяма ARG (alternate reality game) - вид игра, която размива границите между реалността и фантазията и в която играчите резнищват някаква загадка, като използват информация от различни медии в реалния свят. Играта на Ауди се нарича The Art of the H3ist. В нея играчите трябва да помогнат на мъж и жена, занимаващи се с откриване на крадени предмети на изкуството, да заловят добре сработен екип от крадци на ценни предмети като намерят в реалния свят шест автомобила А3 със скрита в тях информация. За тази цел играчите трябва да следят статиите и обявите в вестници и електронни медии. Сценарият на играта, написан от холивудски сценаристи, включва убийства, любовни триъгълници, внезапни обрати и т.н. След тази игра, продължила три месеца, продажбите на А3 значително се покачват, а Уол Стрийт Джърнъл я определя като "единствена по рода си реклама".

## [редактиране] Източници

- Немската и английската Уикипедия
- Официален сайт

## [редактиране] Външни препратки

- Официален сайт
- Видеопрезентация на The Art of the H3ist
- Фенсайт на Ауди А3

Модели на Ауди
Актуални модели: А3 | А4 | А5 | А6 | А8 | ТТ | S3 | S4 | S5 | S6 | S8 | RS4 | R8 | Q7 | allroad quattro Спрени от производство: F103 | 50 | 80/Fox/4000 | 90/4000 | А2 | 100/5000 | 200/5000 | V8 | Coupé | quattro | Sport quattro | RS2 | RS6 | S2 Исторически модели: Тип A | Тип B | Тип CA | Тип D | Тип E | Тип G | Тип K | Тип M | Тип R | Тип SS | Тип T | Тип P | Front | 225 | 920

Състезателни модели: Sport | Sport quattro E2/S1 | 90 GTO IMSA | 200 Trans-Am | V8 DTM | R8 | R10

Прототипи: А7 | Allroad Quattro Concept | Avantissimo | Avus Quattro | Le Mans Quattro | Nuvolari Quattro | Pikes Peak Quattro | Q3 | Q5 | Roadjet | RSQ | Shooting Brake | R-Zero

Взето от „http://bg.wikipedia.org../../../%D0%B0/%D1%83/%D0%B4/%D0%90%D1%83%D0%B4%D0%B8_A3_9789.html“.

Категория: Ауди

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Suomi
- Français
- Hrvatski
- Italiano
- 日本語
- Nederlands
- ‪Norsk (bokmål)‬
- Polski
- Português
- Slovenčina
- Svenska
- Türkçe